CELEX: 62001TJ0093
Language: da
Date: 2003-06-11
Title: Dom afsagt af Retten i Første Instans (Anden Afdeling) den 11. juni 2003. # A. Seisenbacher GmbH mod Kommissionen for De Europæiske Fællesskaber. # Voldgiftsbestemmelse - kontrakt vedrørende renoveringsarbejder på Kommissionens bygning i Kiev (Ukraine) - tillæg - kontraktparter. # Sag T-93/01.

Avis juridique important

|

62001A0093

Dom afsagt af Retten i Første Instans (Anden Afdeling) den 11. juni 2003.  -  A. Seisenbacher GmbH mod Kommissionen for De Europæiske Fællesskaber.  -  Voldgiftsbestemmelse - kontrakt vedrørende renoveringsarbejder på Kommissionens bygning i Kiev (Ukraine) - tillæg - kontraktparter.  -  Sag T-93/01.  

Samling af Afgørelser 2003 side II-02117

SammendragParterDommens præmisserAfgørelse
Nøgleord

Retspleje - søgsmål ved Retten i henhold til en voldgiftsbestemmelse - Kommissionen tilpligtet at betale en del af det restbeløb, der skyldes i henhold til en arbejdskontrakt, med tillæg af morarenter(Art. 238 EF) 

Sammendrag

 $$Når Kommissionen er blevet tilpligtet at betale morarenter af et beløb, der skal erlægges i henhold til en kontrakt, der er underlagt Rettens kompetence i henhold til en voldgiftsbestemmelse, og når disse renter vedrører en periode, der er påbegyndt inden den 1. januar 1999, kan morarentesatsen fastsættes til 8% p.a. for perioden, der ligger forud for 1999, og for perioden fra og med 1999 skal rentesatsen beregnes på grundlag af Den Europæiske Centralbanks rentesats for de primære markedsoperationer, som var gældende i de forskellige faser af den pågældende periode, forhøjet med to procentpoint.( jf. præmis 77 og 78 samt domskonkl. 2 ) 

Parter

I sag T-93/01,A. Seisenbacher GmbH, Wien, Østrig, ved Rechtsanwalt J. Stieldorf, og med valgt adresse i Luxembourg,sagsøger,modKommissionen for De Europæiske Fællesskaber ved J. Sack og L. Parpala, som befuldmægtigede, og med valgt adresse i Luxembourg,sagsøgt,angående et søgsmål anlagt i medfør af artikel 238 EF med påstand om, at Kommissionen tilpligtes at betale beløb, der påstås at skyldes i forbindelse med opfyldelsen af en kontrakt vedrørende renovationsarbejder på og ombygning af Kommissionens delegations bygning i Kiev (Ukraine),harDE EUROPÆISKE FÆLLESSKABERS RET I FØRSTE INSTANS(Anden Afdeling)sammensat af afdelingsformanden, N.J. Forwood, og dommerne J. Pirrung og A.W.H. Meij,justitssekretær: fuldmægtig D. Christensen,på grundlag af den skriftlige forhandling og efter mundtlig forhandling den 22. januar 2003,afsagt følgendeDom 

Dommens præmisser

(præmis 1-77 og 79 gengives ikke)Sammenfatning78 I overensstemmelse med kontraktbestemmelserne, som fortolket i denne dom, og i lyset af parternes påstande, bør Kommissionen tilpligtes at indbetale et beløb på 25 000 EUR og et beløb på 4 694,44 EUR med tillæg af morarenter, beregnet efter de metoder, som er beskrevet i denne dom, fra den 20. juli 2000 af beløbet på 25 000 EUR og fra den 20. oktober 1998 af beløbet på 4 694,44 EUR, på konto nr. [...] hos Raiffeisen Zentralbank Österreich AG eller, såfremt denne konto ikke længere eksisterer, på enhver konto, der af Ost-Invest og sagsøgeren i fællesskab meddeles Kommissionen. 

Afgørelse

På grundlag af disse præmisserudtaler og bestemmerRETTEN (Anden Afdeling)1) Kommissionen for De Europæiske Fællesskaber skal i overensstemmelse med kontraktbestemmelserne som fortolket og gengivet ovenfor i præmis 78 betale:- et beløb på 25 000 EUR, med tillæg af morarenter fra den 20. juli 2000 til betaling sker, og - et beløb på 4 694,44 EUR, med tillæg af morarenter fra den 20. oktober 1998 til betaling sker.2) Morarentesatsen fastsættes til 8% p.a. for perioden fra den 20. oktober 1998 til og med den 31. december 1998, og fra den 1. januar 1999 skal rentesatsen beregnes på grundlag af Den Europæiske Centralbanks rentesats for de primære markedsoperationer, som var gældende i de forskellige faser af den pågældende periode, forhøjet med to procentpoint. 3) I øvrigt frifindes Kommissionen.4) Kommissionen betaler sagens omkostninger.